da da da sv da da da da da da de eo da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da da en id sk sv da da da da da da da da da da da da da da da da fr de da fr da da fr da da fr da fr sv fr fr da en de da fr fr da fr fi da da da da da da da sv da fr da da sv da da it en ru sv sv nl da fr it it da en da de da da da da da da da
Mindeord over Hans Jørgen Simonsen: Selvom arbejdet fyldte meget, var der dog altid tid til os | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Mindeord over Hans Jørgen Simonsen: Selvom arbejdet fyldte meget, var der dog altid tid til os
Udgivet:20. juli 2021, 09.42
Del på Facebook Del på Twitter Del på LinkedIn Del via email
Vi har modtaget følgende mindeord over Hans Jørgen Simonsen, Skive
Så rindede tiden ud for vores far efter et langt sygdomsforløb. Far sov stille ind på Hospice Limfjord, hvor han fik den gode og kyndige hjælp, der var nødvendig til sidst i kræftforløbet, hvor kræfterne ikke længere slog til.
Far blev født og voksede op på en lille gård i Tversted, hvor han tog del i arbejdet på gården og hjalp sin mor i køkkenhaven, som man nu gjorde dengang. Hans moster, som også var lærer og havde ham i skolen, mente dog, at han skulle vælge at læse videre, og det endte med, at han tog Rønde Kursus – forberedelse til teologiuddannelsen – og derefter læste teologi på Århus Universitet. I Viby fik han et vikariat som kordegn, hvor han mødte vores mor. Det var den store kærlighed - og de blev hinandens et og alt gennem resten af livet, hvor mor bakkede op og fulgte ham både gennem arbejdet som medhjælpende præstekone, organist og som hustru. De fleste år af arbejdslivet foregik i Vestsalling – Håsum, Ramsing, Lem og Vejby – hvor han lagde meget af sin energi og fulgte med i stort og småt.
Arbejdet fyldte meget for vores far, både i timer og i hjertet. Han var optaget af ”sin” menighed – de mennesker, der boede i lokalsamfundet – og var jo i kraft af sit arbejde en del af folks store livsbegivenheder – barnedåb, bryllup, begravelse. Efter sin pension levede han dog en mere tilbagetrukket tilværelse.
Selvom arbejdet fyldte meget, var der dog altid tid til os. For os var han jo ”far” – en rar og omgængelig, varm, kærlig og nærværende person, vi altid kunne dele alt med. Man kunne altid regne med, at han var lyttende og opbakkende – og vi var aldrig i tvivl om den kærlighed, han havde til os alle.
Han var et meget vidende menneske, som man altid kunne spørge om mangt og meget og have nogle indholdsrige samtaler med.
Der var dog også regler og grænser, og når far en sjælden gang imellem hævede stemmen, så vidste man, at nu var grænsen nået – og der var heller aldrig bagefter tvivl om, at det var i orden og retfærdigt, når han sagde stop.
Ferierne gik oftest til Nordjylland, hvor mor og far havde et lille, men hyggeligt sommerhus, og hvor vi altid samledes. Efter far var gået på pension, tog han og mor som regel i sommerhuset og boede der hele sommerhalvåret. Det var ”en perle” og et fristed, hvor der blev lavet god mad, der blev slappet af, hygget og snakket, leget med børnebørnene, der blev kørt ture, badet og spist is. Ferier og weekender vi alle nød og til stadighed mindes med stor glæde.
Han var meget gæstfri, og når man kom på besøg, sagde han altid: ”Nu skal I bare lade som om, I er hjemme.” ”Det skal nok gå alt sammen,” sagde han tit. Det var generelt hans måde at anskue livet på.
Far var meget glad for naturen – var interesseret i dyrelivet og fuglene og var altid optaget af at finde ud af, hvilke fugle/dyr det nu var, de havde set. Han elskede blomster – både de vilde i naturen, men også de smukke blomster, de havde i haven, mens de selv boede i hus. Han brugte meget tid på aviser og sine kryds og tværs, som holdt hovedet godt i gang til det sidste. Også computere og mobiltelefoner kastede han sig over – og interesserede sig for – og han fandt som regel altid ud af det, han skulle (til sidst dog med hjælp). Det var svært for ham, da han sidst i sit sygdomsforløb pludselig ikke længere kunne samle sig om disse ting.
Far vil blive savnet meget, men han vil altid leve videre i vores hjerter, og vi vil blive ved med at tænke tilbage på ham og glæde os over alle de dejlige minder.
Hvil i fred, kære far.
Et tag af tang høstet fra kysten: Ung arkitekt fra Skive vinder konkurrence
Han bliver Skive Festivals første fuldtidsansatte: Peter skal sikre festival fremgang
Mindeord: Tak for alle gode oplevelser, Peter
40 år i storebrors firma: - Hvis vi ikke er helt enige, så har Kaj Ove altid været god (+ podcast)
Mest læste på Skive Folkeblad
Ny brand hos Calvex: - Det vakte dårlige minder
Arbejdsulykke: Ansat på mejeri fik stød fra pakkemaskine
Udgiver musik med sit band: Lokal købmand er klar med ny single
Vild kørsel skabte utryghed: Sort BMW kørte groft uforsvarligt ved tankstation
Kongehusekspert: Naturlig udvikling at fratage titler
Prins Joachims børn mister prinsesse- og prinse-titler
Nattevagten får en efterfølger med Ulf Pilgaard og Coster-Waldau
Ny bosætningschef glæder sig: Bedre samarbejde skal få tilflyttere til kommunen
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.